b'\n_START_ARTICLE_\nSelektivno lasersko varjenje\n_START_PARAGRAPH_\nSelektivno lasersko varjenje (angl. "Laser Powder Forming" ali z za\xc5\xa1\xc4\x8ditenim imenom "Laser Engineered Net Shaping - LENS") je tehnologija, ki postaja vedno bolj pomembna in je v zgodnji fazi komercializacije. Uporablja laser z veliko mo\xc4\x8djo, ki stopi kovinski prah, ki ga dovajamo soosno v gori\xc5\xa1\xc4\x8de laserskega \xc5\xbearka skozi depozicijsko glavo._NEWLINE_Laserski \xc5\xbearek obi\xc4\x8dajno potuje skozi center glave in je usmerjen na majhno to\xc4\x8dko s pomo\xc4\x8djo ene ali ve\xc4\x8d le\xc4\x8d. Povr\xc5\xa1ina X-Y se premika bitno (rasterska grafika), da izdela vsak sloj predmeta posebej. Glava se vertikalno pomakne navzgor vsaki\xc4\x8d, ko je posamezen sloj narejen. Kovinski prah je izlo\xc4\x8den in distribuiran okoli oboda glave s pomo\xc4\x8djo te\xc5\xbenosti ali nosilnega plina pod pritiskom. Inertni plin se uporablja za za\xc5\xa1\xc4\x8dito topilnega bazena pred atmosferskim kisikom, za bolj\xc5\xa1i nadzor med plastmi, saj je tako povr\xc5\xa1ina bolj vla\xc5\xbena._NEWLINE_Uporabimo lahko ve\xc4\x8d razli\xc4\x8dnih materialov, kakor so nerjave\xc4\x8de jeklo, inkonel, baker, aluminij, itd. Posebno zanimivi so reaktivni materiali, kot je titan. Sestava materialov se lahko nenehno in dinami\xc4\x8dno spreminja, kar privede do predmetov, katerih lastnosti se z uporabo klasi\xc4\x8dnih metod izdelovanja medsebojno izklju\xc4\x8dujejo._NEWLINE_Prednost procesa je, da z njim lahko izdelamo popolnoma \xc4\x8dvrste kovinske dele z dobrimi metalur\xc5\xa1kimi lastnostmi in v doglednem \xc4\x8dasu. Izdelani predmeti imajo skoraj popolno kon\xc4\x8dno obliko, kljub temu pa jih je potrebno na koncu strojno obdelati. Imajo dobro granulacijsko strukturo in podobne ali celo bolj\xc5\xa1e lastnosti kakor intrinzi\xc4\x8dni materiali. Selektivno lasersko sintranje je trenutno \xc5\xa1e edini komercialni proces hitre izdelave prototipov, ki lahko neposredno proizvede kovinske dele. Selektivno lasersko varjenje ima manj materialnih omejitev kakor selektivno lasersko sintranje in ne potrebuje drugotnih za\xc5\xbeigalnih operacij kakor nekateri procesi.'